લોકસભાની ચૂંટણીને ધ્યાનમાં રાખી ભાજપ પ્રદેશ યુવા મોરચા દ્વારા મંગળવારે અમદાવાદના યુનિવર્સિટી કન્વેન્શન હોલ ખાતે એક દિવસીય પ્રદેશ અધિવેશન યોજાયું હતું. જેમાં મુખ્યમંત્રી વિજય રૂપાણીએ જણાવ્યું હતું કે, કોંગ્રેસ પ્રગતિમાં અવરોધક બનીને દેશની વિકાસયાત્રામાં રોડા નાખે છે. વિપક્ષની વિકાસ વિરોધી માનસિકતાનો દેશની જનતા 2019ની ચૂંટણીઓમાં જવાબ આપશે. જ્યારે નાયબ મુખ્યમંત્રી નિતીન પટેલે જણાવ્યું હતુંકે, ગુજરાતમાં પેટ્રોલ-ડિઝલ પર આઠ મહિના પહેલાં સરકારે વેટ ઓછો કર્યો છે, કોંગ્રેસ શાસિત રાજ્યોની સરખામણીમાં વેટ ઘણો ઓછો છે.